**112/2016.(IV.20.) Kgy. sz. határozat**

Szombathely Megyei Jogú Város Közgyűlése a „Javaslat a „Nemzeti Ovi-Foci, Ovi-Sport Program” keretében elnyert pályázatokkal és új pályázatok benyújtásával kapcsolatos döntések meghozatalára” című előterjesztést megtárgyalta, és a következő döntéseket hozta:

1. Szombathely Megyei Jogú Város Közgyűlése egyetért azzal, hogy Szombathely Megyei Jogú Város Önkormányzata által fenntartott Szombathelyi Szűrcsapó Óvodában (Szűrcsapó u. 43)., a Szombathelyi Hétszínvirág Óvodában (Bem József u. 33.), a Szombathelyi Benczúr Gyula Utcai Óvodában (Benczúr Gyula u. 2.), a Szombathelyi Barátság Óvodában (Barátság u. 24.), a Szombathelyi Gazdag Erzsi Óvodában (Krúdy Gyula u. 2/A.), a Szombathelyi Aréna Óvodában (Aréna u. 8/B.) és a Szombathelyi Weöres Sándor Óvodában (Márton Áron u. 58.) multifunkcionális pályák létesüljenek.
2. A Közgyűlés a program megvalósításához szükséges óvodánkénti bruttó 2.850.000 Ft önkormányzati önrészt költségvetésében a „Nemzeti ovi foci – ovi sport program pályázati önrész” soron biztosítja.
3. A Közgyűlés az Ovi-Foci Közhasznú Alapítvány és Szombathely Megyei Jogú Város Önkormányzata közötti „Sport-fejlesztési Program megvalósítására” szóló Támogatási Szerződést – az előterjesztés mellékletében foglaltak szerint - jóváhagyja és felhatalmazza a Polgármestert annak aláírására.
4. A Közgyűlés
* a 3587/19. helyrajzi számon nyilvántartott és bejegyzett, természetben Szombathely, Szűrcsapó u. 43. szám alatt található Szombathelyi Szűrcsapó Óvoda területén,
* a 2804/14. helyrajzi számon nyilvántartott és bejegyzett, természetben Szombathely, Bem József u. 33. szám alatt található Szombathelyi Hétszínvirág Óvoda területén,
* a 764/2. helyrajzi számon nyilvántartott és bejegyzett, természetben Szombathely, Benczúr Gyula u. 2. szám alatt található Szombathelyi Benczúr Gyula Utcai Óvoda területén,
* a 6614/34. helyrajzi számon nyilvántartott és bejegyzett, természetben Szombathely, Barátság u. 24. szám alatt található Szombathelyi Barátság Óvoda területén,
* a 9150/1. helyrajzi számon nyilvántartott és bejegyzett, természetben Szombathely, Krúdy Gyula u. 2/A. szám alatt található Szombathelyi Gazdag Erzsi Óvoda területén,
* a 6484. helyrajzi számon nyilvántartott és bejegyzett, természetben Szombathely, Aréna utca 8/B. szám alatt található Szombathelyi Aréna Óvoda területén valamint
* a 4175. helyrajzi számon nyilvántartott és bejegyzett, természetben Szombathely, Márton Áron u. 58. szám alatt található Szombathelyi Weöres Sándor Óvoda területén TAO-pályázati forrásból történő fejlesztés keretében megvalósuló a Szombathely Megyei Jogú Város Önkormányzata tulajdonába kerülő beruházás vonatkozásában, a műszaki átadás-átvétel napját követő 15 év időtartamig az Önkormányzat a tulajdonjogát fenntartja, nem idegeníti el, valamint 15 éven át sportcéllal működteti.
1. A Közgyűlés támogatja a „Mindenki Ovija Programot” azzal, hogy az Alapítványnak a fejlesztési támogatás jogcímen átutalt összeg elszámolást követően fennmaradt maradványösszegével hozzájárul egy határon túli magyar óvoda Ovi-Foci pályájának megépítéséhez.

**Felelősök:** Dr. Puskás Tivadar polgármester

 Illés Károly alpolgármester

 Molnár Miklós alpolgármester

 Dr. Károlyi Ákos jegyző

 (A végrehajtásért felelős:

Szakály Szabolcs, a Városfejlesztési Kabinet vezetője

Stéger Gábor, a Közgazdasági és Adó Osztály vezetője

Lakézi Gábor, a Városüzemeltetési Osztály vezetője

Dr. Bencsics Enikő, az Egészségügyi és Közszolgálati Osztály vezetője)

**Határidő:** 1. pont: támogatási szerződését aláírását követően

 2. pont: azonnal

3. pont: azonnal

4. pont: azonnal

5. pont: azonnal